alexandrainst/scandi-wiki huggingface dataset:
Drobeta-Turnu Severin

Drobeta-Turnu Severin (, ungarsk Szörényvár, bulgarsk Северин; serbisk Дробета-Турну Северин) er ein by i Mehedinți fylke i Oltenia i Romania. Han ligg på venstre sida av Donau, like nedanfor Jernporten. Byen har om lag 105 000 innbyggjarar. 

Byen oppstod som ein getisk busetnad, men fungerte seinare i antikken som ein base for dei romerske krigane mot Dakia. Nær byen finst ruinar av Trajanbrua over Donau, som keisar Trajan fekk Apollodoros frå Damaskus til å byggje i år 103. Staden vart øydelagd av hunarane på 400-talet, men gjenoppbygd av keisar Justinianus I (527-565). Namnet på byen kjem frå det latinske namnet Drobetae og av Turnu Severin, det vil seie «Nordtårnet», som viser til tårnet som austromarane bygde på nordsida av Donau. Byen kom i mellomalderen inn under Ungarn, som oppretta eit katolsk sete her. I 1330 kom byen inn under Valakia, som var under osmansk overhøgd frå 1524 til 1829. Valakia vart ein del av Romania i 1861.

Kjelder 
 Denne artikkelen bygger på «Drobeta-Turnu Severin» frå , og «Drobeta-Turnu Severin» frå  den 10. juli 2008.

Fotnotar 

Byar ved Donau
Mehedinți fylke
Fylkeshovudstader i Romania
Byar i Mehedinți fylke
Indre London

Indre London (engelsk Inner London) er ei nemning på dei tolv bydelane i Stor-London som tradisjonelt har utgjort London by. Fram til 1965 utgjorde området grevskapet London. Unntaket er North Woolwhich, som blei overført til Newham og dermed høyrer til ytre London. Omgrepet blir òg brukt i ein meir avgrensa og uformell forstand om eit mindre område i indre bykjerne, og då gjerne i samband med omtale av storbyproblem. 

Bydelane som blir rekna med er: Camden, Greenwich, Hackney, Hammersmith and Fulham, Islington, Kensington and Chelsea, Lambeth, Lewisham, Southwark, Tower Hamlets, Wandsworth og Westminster. City of London blir ikkje administrert som ein del av Stor-London, men i enkelte samanhengar blir òg denne sjølvstendige byen rekna med, då visse tenester blir utført i samarbeid.

Newham har søkt om å bli omdefinert frå ytre til indre London. Årsaka til dette er at det blir gitt spesielle statlege overføringar til bydelane i indre London for å takle storbyproblem, og bydelsrådet i Newham meiner at bydelen slit like mykje med desse problema som dei i indre London.

I enkelte samanhengar, spesielt i forhold til folketalstatistikk, blir ein annan definisjon der Haringey og Newham er inkludert brukt, medan Greenwich blir rekna som ein del av ytre London.

Geografi i London
Ytre London

Ytre London (engelsk Outer London) er eit namn på den delen av Stor-London som ligg utanfor den gamle London by, eller indre London. Dei tjue bydelane i ytre London blei innlemma i Stor-London i 1965, og høyrte tidlegare til andre grevskap (counties). Unntaket er North Woolwich, som òg før 1965 var ein del av London.

Bydelane som blir rekna med er: Barking and Dagenham, Barnet, Bexley, Brent, Bromley, Croydon, Ealing, Enfield, Haringey, Harrow, Havering, Hillingdon, Hounslow, Kingston upon Thames, Merton, Newham, Redbridge, Richmond upon Thames, Sutton og Waltham Forest

I enkelte samanhenger, spesielt i samband med folketalstatistikk, blir ein annan definisjon på ytre London brukt. Ein ekskluderer då Newham og Haringey, men inkluderer Greenwich. Årsaka til dette er at det gjer det lettare å samanlikna tal frå før og etter omstruktureringa i 1965.

Geografi i London
Focșani

Focșani (; tysk Fokschan; ungarsk Foksány) er ein by i Romania med om lag 100 000 innbyggjarar. Han er hovudstad i Vrancea fylke og ligg ved elva Milcov. 

Byen ligg sør i Moldavia, tett ved den gamle grensa til Valakia. På 1800-talet vart desse to fyrstedøma slått saman til Romania. 

I dette området kjem Karpatane nærast til den nedre delen av Donau og dette området vert i militærhistoria kalla «Focșanibrotet»

Kjelder 
 Denne artikkelen bygger på «Focșani» frå , og «Focșani» frå  den 10. juli 2008.

Fotnotar 

Vrancea fylke
Fylkeshovudstader i Romania
Byar i Vrancea fylke
Târgu Jiu

Târgu Jiu (òg skrive Tîrgu Jiu) er ein by i Romania med om lag 95 000 innbyggjarar. Han er hovudstad i Gorj fylke i Oltenia og ligg ved foten av Dei sørlege Karpatane og ved breidda av elva Jiu. Byen vart første gong nemnd i 1406.

I 1960-åra førte kolindustrien til ein rask folkevekst. Andre lokale industriar er trevarer, maskinbygging, tekstilar, glassvarer og produksjon av sement. 

Under den andre verdskrigen låg ein interneringsleir for politiske fangar (særleg frå det rumenske kommunistparitet) nær byen.

Kjelder 
 Denne artikkelen bygger på «Târgu Jiu» frå , den 10. juli 2008. 
 oppgav desse kjeldene:

Bakgrunnsstoff

Gorj fylke
Fylkeshovudstader i Romania
Byar i Gorj fylke
Tulcea

Tulcea (; bulgarsk, russisk og ukrainsk: Тулча, Tultsja; tyrkisk: Hora-Tepé eller Tolçu) er ein by i Dobrudsja i Romania. Han er det administrative senteret i Tulcea fylke og har om lag 90 000 innbyggjarar.

Byen ligg ved elva Donau.

Kjelder 

Hamnebyar i Romania
Byar ved Donau
Tulcea fylke
Fylkeshovudstader i Romania
Byar i Tulcea fylke
Vidin

Vidin (bulgarsk Видин) er ein by og ein kommune i provinsen Vidin i Bulgaria og hovudstad i provinsen. Kommunen omfattar byane Vidin og Dunavtsi, i tillegg til 32 andre busetnader. Vidin ligg på sørsida av Donau nordvest i Bulgaria, nær grensa til både Serbia og Romania. Han er den vestlegaste viktige bulgarske hamnebyen ved Donau.

Kommunen har eit areal på 504 km2. Ved folketeljinga i 2011 hadde kommunen 63 257 innbyggjarar, medan sjølve byen hadde 48 071 innbyggjarar.

Til storbyområdet for Vidin blir rekna heile kommunen.

Dei største busetnadene i kommunen er:

Galleri

Referansar

Bakgrunnsstoff 
 Offisiell nettstad

Byar ved Donau
Tidlegare hovudstader
Byar i provinsen Vidin
Kommunar i provinsen Vidin
Provinsen Vidin
Even Ulving

Even Christophersen Ulving () var ein norsk kunstmålar frå Ylvingen i Vega kommune på Helgeland. Han døydde i Åsgårdstrand, der han budde det meste av livet sitt.

Even Ulving var son til Olava Larsdotter og båtbyggar og gardbrukar Christopher Evensen. Han var første gong gift med Antonetta Holst; etter at ho døydde, gifta han seg med Fredrikke Qvale. 

18 år gammal reiste han til Kristiania for å lære seg eit handverk, og gjekk eit år i lære hos målarmeister Vilhelm von Krogh. 1883/84 var han elev av Knud Bergsliens malerskole, 1885/86 under Heinz Heim og Carl F. Smith ved kunstakademiet i München og 1887 under William Bouguereau ved Academie Julian i Paris. Han budde på Sømnesøya frå 1900 til 1913. I 1914 flytta han til Åsgårdsstrand.

Even Ulving var representert på Høstutstillingen i 1889, 1892 og 1896. Han hadde separatutstillingar m.a. ved Blomqvist 1923 og ved Håndverkerforeningen i Tønsberg 1937. Even Ulving vart den mest framtredande av kunstmålarane frå Helgeland. Han er m.a. representert ved Slottet og ved Nasjonalmuseet for kunst, arkitektur og design. Han måla naturalistiske motiv, ofte frå Helgeland eller frå Vestfold. Ved Nasjonalmuseet heng eit bilete han har måla av Knut Hamsuns dotter Victoria. Han har òg måla mange altartavler.

Kjelder: 
Hans B. Krogh: «Kunstneren Even Ulving» i Årbok for Helgeland 2007 ISBN 978-82-90148-67-1

Ulving, Even
Ulving, Even
Xena: Warrior Princess

Xena: Warrior Princess er ein amerikansk TV-serie som gjekk frå 1995 til 2001. Serien blanda tradisjonelle skrekkfilmelement med typiske amerikanske ungdomsseriar. Serien var laga av Robert Tapert og produsert av Renaissance Pictures.

Xena: Warrior Princess
USA-amerikanske fjernsynsseriar
Fjernsynsseriar frå 1990-åra
Fjernsynsseriar frå 2000-åra
Fantastiske fjernsynsseriar
Ulvik kraftverk

Ulvik kraftverk er eit vasskraftverk i Ulvik herad i Vestland. 
Kraftverket vart opna i 1974 etter fire års anleggsarbeid, og utnyttar elva Tysso sitt fall på 387 meter frå Solsævatnet ned til Ulvikfjorden. 
Kraftverket brukar vatn frå magasin i Ljoneskrulen og Solsævatnet. 
Samla magasinkapasitet er 52,6 millionar m3. Det vert òg henta vatn frå elva Tysso i høgd over Solsævatnet.

Nedslagsfeltet er på 47 km2 og tilsiget er på 102 millionar m3. 
Installert effekt er 20 MW med ein francisturbin.

Kraftverket har totalt ein årsproduksjon på 102 GWh og vert eigd og drive av BKK. 
Sjølve stasjonsbygningen ligg midt i Ulvik sentrum.

Kjelder 
 BKK 

 Denne artikkelen bygger på «Ulvik kraftverk» frå , den 10. juli 2008. 
 

Kraftverk i Vestland
Ulvik herad
BKK
Skipingar i 1974
Nicolae Ceaușescu

Nicolae Ceaușescu () var ein rumensk kommunistisk politikar og Romania sin statsleiar frå 1965 til 1989.

Nicolae Ceaușescu vart fødd i Scornicești i 1918 og vart medlem av det rumenske kommunistpartiet i 1933. I 1965 vart han generalsekretær i partiet, og 1968 president i Romania. Ceaușescu dreiv ein utanrikspolitikk som uroa Moskva; han fordømde den sovjetiske invasjonen av Tsjekkoslovakia under opprøret der i 1968, og avslo å sende troppar dit. Dette gjorde han særs populær i vesten. Innanrikspolitisk var derimot Ceaușescu eit brutal despot og vart stundom samanlikna med Vlad Țepeș (Grev Dracula). Under Ceaușescu sitt styre vart mellom anna det frykta hemmelege politiet Securitate danna.

Ceaușescu sitt styre var prega av ein enorm personkult han lukkast i å skape omkring seg sjølv. Han brukte store summar av økonomien i landet på mange monumentalprosjekt, slik at Romania utvikla seg til å verte eit av dei fattigaste og mest tilbakeståande landa i Euruopa. Medan Ceaușescu levde i luksus saman med familien sin, levde store delar av folket i stor fattigdom. Kona hans Elena Ceaușescu hadde t.d. 3000 par sko. Ceaușescu var òg ein omsynslaus diktator som systematisk forfølgde folk som tenkte annleis og minoritetar gjennom det frykta tryggingspolitiet Securitate. Dei aller fleste innbyggjarane innsåg at dei var undertrykt og bar på innesperra sinne. Få våga derimot å protestere på grunn av frykt for represaliar frå regimet. Ein frykta for både sitt eige og sin familien sitt liv.

Som med mange andre land i Aust-Europa gjorde innbyggjarane i landet opprør mot slutten av 1980-talet, men i Romania vart dette langt blodigare enn i dei andre landa. Dropen som fekk begeret til å flyte over var ordren Ceaușescu gav om skyte uvæpna demonstrantar i Timisoara. Dette eskalerte til den rumenske revolusjonen. Ceaușescu flykta med helikopter, men vart teke til fange og stilt for ein militærdomstol, tiltalt for m.a. folkemord. Etter ein summarisk rettargang vart ekteparet Ceaușescu avretta ved skyting den 25. desember 1989 i Târgovişte.

Ceaușescu vart i 1980 tildelt St. Olavs orden av Kong Olav V. Ordenen vart trekt tilbake i 1989.

Kjelder 

 Denne artikkelen bygger på «Nicolae Ceaușescu» frå ,  den 10. juli 2008.  
 

Rumenske presidentar
Folk avretta ved skyting
St. Olavs Orden
Avretta presidentar
Târgoviște

Târgoviște (), òg skrive Tîrgoviște, er ein by i Romania med om lag 90 000 innbyggjarar. Han er hovudstad i Dâmbovița fylke og ligg på høgresida av elva Ialomița.

Historie 
Byen vart først nemnd i 1396 i Reiseskildringar av Johannes Schiltberger og han vart hovudstad i eit voivodskap i Valakia, truleg under regjeringstida til Mircea cel Bătrân. Vlad III Dracula bygde seinare Chindiatårnet, som i dag er eit symbol på byen. 

I 1597 kjempa Mihai Viteazul mot og vann eit avgjerande slag mot Det osmanske riket i Târgoviște.

Etter at Constantin Brâncoveanu flytta hovudstaden til București vart Târgoviște mindre viktig og folketalet minka i takt med dårlegare økonomi. 

Det var i Târgoviște at Nicolae Ceaușescu og kona Elena vart dømde og avretta under den rumenske revolusjonen i desember 1989.

Bakgrunnsstoff 
 Târgoviște

Kjelder 
 Denne artikkelen bygger på «Târgoviște» frå , den 11. juli 2008.

Fotnotar 

Tidlegare hovudstader
Dâmbovița fylke
Fylkeshovudstader i Romania
Byar i Dâmbovița fylke
Reșița

Reșița (tysk: Reschitz, ungarsk: Resicabánya, Krashovani: Решица eller Rešica) er ein by vest i Romania og hovudstad i Caraș-Severin fylke i regionen Banat. Byen har om lag 85 000 innbyggjarar.

Historie 

Byen har røter tilbake til 1400-talet under namnet Rechyoka og Rechycha. Arkeologiske funn i området går derimot tilbake til steinalderen, Dakia og Romarriket. Han vart nemnd i 1673 som Reszinitza i dokument som synte at innbyggjarane betalte skatt til Timișoara. På slutten av 1700-talet vart han eit viktig industrisenter for produksjon av metall. Byen var først busett av rumenarar, men seinare slo òg tyske familiar seg ned her. Byen hadde lenge eit landleg preg og først i 1925 fekk han status som by, og i 1968 vart han ein eigen kommune. 

Etter den rumenske revolusjonen i 1989 vart Reșița mindre viktig og økonomien var i fall, som i resten av Romania. Folketalet minka òg, frå 110 000 i 1989 til 85 000 i dag.

Kjelder 
 Denne artikkelen bygger på «Reșița» frå , den 11. juli 2008.

Fotnotar 

Caraș-Severin fylke
Fylkeshovudstader i Romania
Byar i Caraș-Severin fylke
Bistrița

Bistrița (ungarsk Beszterce, tysk Bistritz, tidlegare Nösen, transylvinsk saksisk Nîsner-Bistritz, Nîzn, Bästerts, Bîsterts) er ein by i Transilvania i Romania og fylkeshovudstad i Bistrița-Năsăud fylke. Han ligg ved elva Bistrița og har om lag 75 000 innbyggjarar.

Historie 
Pechenegar slo seg ned i området på 1100-talet etter dei vart angripe av kumanar og dei kalla området Besenyő. Byen vart øydelagd av mongolar under invasjonen deira av Europa. Dette er skildra i eit dokument frå 1241. Bistrița låg langs fleire handelsvegar og vart ein velståande handelsstasjon i mellomalderen. 

Bistrița vart ein fri keisarby i 1330. I 1353 fekk han rettar til å halde ein 15 dagar lang marknad og eit eige segl. I 1465 hadde festningsverka rundt byen 18 forsvarstårn og bastionar som forsvarte dei lokale lauga. Han vart òg forsvart av ei Kirchenburg, ei festningskyrkje. 

Han vart ein del av Romania etter 1919, men kom tilbake til Ungarn ein kort periode under den andre verdskrigen.

Busetnader 
Bistrița er ein municipiu (større bykommune) med busetnadane:

Kjelder 
 Denne artikkelen bygger på «Bistrița» frå , den 11. juli 2008. 
 Deler av denne artikkelen bygger på «Bistrița» frå , den 13. oktober 2022.

Referansar 

Bistrita
Bistrita
Bistrita
Transport for London

Transport for London (TfL) er den offentlege etaten som har ansvar for transportsystemet i London. TfL blir leia av eit styre utnemnd av borgarmeisteren, som òg er formannen i styret.

Transport for London gjennomfører transportpolitikken til byen og forvaltar dei transporttenestene som borgarmeisteren i London har ansvar for. Etaten inngår kontrakt med private verksemder som skal stå for drift av kollektivtransport etter eit tilbodssystem, opererer mellom anna bussane, undergrunnsbanen, trikkar og elvebåtar i i London, eig jarnbanenettverket London Overground, og regulerer drosjetenestene. Etaten har òg ansvar for 580 km med hovudvegar og alle dei 4.600 trafikklysa i byen.

Samferdsle i London
Slatina i Romania

Slatina er ein by i Romania med om lag 80 000 innbyggjarar. Han er hovudstad i Olt og ligg ved elva Olt.

Historie 
Byen Slatina vart første gong nemnd 20. januar 1368 i eit offisielt dokument frå Vladislav I Vlaicu, fyrste av Valakia. Dokumentet sa at kjøpmenn frå den transilvanske byen Braşov ikkje skulle betale toll når dei reiste gjennom Slatina. Ordet Slatina har slavisk opphav og kjem frå Slam-tina, som tyder «salt land» eller «salt vatn».

Kjelder 
 Denne artikkelen bygger på «Slatina, Romania» frå , den 11. juli 2008.

Kjelder i tekst 

Olt fylke
Fylkeshovudstader i Romania
Byar i Olt fylke
Călărași

Călărași () er ein by i Romania med om lag 75 000 innbyggjarar. Han er hovudstad i Călărași fylke og ligg søraust i landet ved breidda til elva Borcea, ei sideelv til Donau. Byen ligg i regionen Valakia, om lag 12 km frå grensa til Bulgaria og 125 km frå București.

Byen er eit industrisenter for tømmer og papir, mat- og glasproduksjon, tekstilar, medisinsk utstyr og tungindustri.

Historie 
Călărași vart grunnlagd av fyrstane av Valakia som ein stasjon langs vegen til Istanbul. Denne vegen vart operert av ryttarar (călărași). Han utvikla seg til ein liten by og i 1834 vart han fylkeshovudstad.

Kjelder 
 Denne artikkelen bygger på «Călărași» frå , den 11. juli 2008.

Kjelder i tekst 

Calarasi
Calarasi
Calarasi
Hunedoara

Hunedoara (tysk Eisenmarkt, ungarsk Vajdahunyad) er ein by i Romania i Hunedoara fylke i Transilvania. Han ligg i Cernadalen nær Poiana Ruscă-fjella i Karpatane. Byen har om lag 70 000 innbyggjarar. 

I Hunedoara ligg det gotiske Hunyadslottet, som er knytt til Corvin-familien. Slottet var opphavleg ein liten kongeleg residens som vart gjeve til Vajk (rumnensk: Voicu) av Sigismund av Det tysk-romerske riket i 1409. Sonen til Vajk, Johannes de Hunyad, bygde ut slottet til ein gotisk residens i 1446. 

I tillegg til den rumenske folkesetnaden er det òg ein del etniske ungarar og tyskarar i Hunedoara. 

Byen hadde tidlegare det nest største stålverket i Romania, men dette er no nedlagt.

Kjelder 
 Denne artikkelen bygger på «Hunedoara» frå , den 11. juli 2008.

Kjelder i tekst 

Byar i Hunedoara fylke
Vaslui

Vaslui er ein by i Romania med om lag 70 000 innbyggjarar. Han er fylkeshovudstad i Vaslui fylke. Byen ligg i den historiske regionen Moldavia. 

I 1475 sigra den moldaviske fyrsten Stefan den Store over Det osmanske riket i slaget ved Vaslui. 

Gheorghe Mironescu, statsminister i Romania i 1930-åra, vart fødd i Vaslui.

Kjelder 
 Denne artikkelen bygger på «Vaslui» frå , og «Vaslui» frå  den 11. juli 2008.

Kjelder i tekst 

Vaslui fylke
Fylkeshovudstader i Romania
Byar i Vaslui fylke
Giurgiu

Giurgiu er ein by i Romania og fylkeshovudstad i Giurgiu fylke. Han ligg i ein region som ein gong vart kalla Vlașca. Han ligg midt på ei mudderflate på venstresida av Donau tvers ovanfor byen Ruse i Bulgaria. Det ligg tre små øyar i elva utanfor byen og den største av desse vernar om ei hamn. Nord for byen ligg eit rikt kornområde som vert kryssa av ei jernbanelinje til București, den første linja som opna i Romania (1869). Giurgiu eksporterer tømmer, korn, salt og petroleum. 

Vennskapsbrua Giurgiu-Ruse ligg i nærleiken av byen og er den einaste som kryssar Donau mellom Bulgaria og Romania.

Kjelder 

 Denne artikkelen bygger på «Giurgiu» frå , den 11. juli 2008.

Fotnotar

Bakgrunnsstoff 

Byar ved Donau
Giurgiu fylke
Fylkeshovudstader i Romania
Byar i Giurgiu fylke
Roman i Romania

Roman er ein mellomstor by i Romania og den historiske regionen Moldavia. Han ligg 46 km aust for Piatra Neamț i Neamț fylke der elvane Siret og Moldovaelva renn saman.

Han har truleg fått namnet sitt frå den moldaviske voivoden Roman I av Moldavia. Den første sonen til Roman var Alexandru cel Bun.

Kjelder 

 Denne artikkelen bygger på «Roman i Romania» frå , den 11. juli 2008.

Bakgrunnsstoff 
 Biletgalleri 
 Eit anna biletgalleri  

Byar i Neamț fylke
Deva i Romania

Deva (tysk Diemrich, ungarsk Déva) er ein by i Transilvania, på venstresida av elva Mureș i Romania. Han er fylkeshovudstad i Hunedoara fylke og har om lag 65 000 innbyggjarar.

Historie 
I antikken låg det ein dakisk festning her kalla Decidava. Dei første skriftlege kjeldene om byen er frå 1269. Under voivodee Johan Hunyadi vart Deva eit viktig militært og administrativt senter. Han vart delvis øydelagd av osmanarane i 1550 og vart så bygd opp att med forsterka festningsverk. I 1621 omforma og utbygde fyrst Gabriel Bethlen Magna Curia-palasset i renessansestil.

Kjelder 

 Denne artikkelen bygger på «Deva i Romania» frå , den 11. juli 2008.

Fotnotar

Hunedoara fylke
Fylkeshovudstader i Romania
Byar i Hunedoara fylke
Alba Iulia

Alba Iulia (ungarsk Gyulafehérvár, tysk Karlsburg/Weißenburg, tidlegare tyrkisk Erdel Belgradı, latin Apulum) er ein by i Transilvania i Romania med om lag 65 000 innbyggjarar. Han er hovudstad i Alba fylke og ligg ved elva Mureș. Byen er historisk viktig for både rumenarar og ungararar.

Busetnader 

Alba Iulia er ein municipiu (større bykommune) med desse busetnadane:

Storbyområde 
Det blir arbeidd med å etablere eit storbyområde som er tenkt å omfatte Alba Iulia, bykommunane Sebeș (municipiu) og Teiuș (oraș) og dei åtte mindre kommunane (comună) Berghin, Ciugud, Cricău, Ighiu, Galda de Jos, Meteș, Sântimbru og Vințu de Jos.

Bakgrunnsstoff 
 Kommunen si heimeside
 Biletgalleri

Kjelder 
 Denne artikkelen bygger delvis på «Alba Iulia» frå , den 11. juli 2008.

Referansar 

Alba fylke
Fylkeshovudstader i Romania
Municipiu i Alba fylke
Zalău

Zalău (ungarsk Zilah, tysk Zillenmarkt eller Waltenberg) er ein by i Transilvania i Romania med om lag 65 000 innbyggjarar. Han er fylkeshovudstad i Sălaj fylke.

Kjelder 

 Denne artikkelen bygger på «Zalău» frå , den 11. juli 2008. 

Sălaj fylke
Fylkeshovudstader i Romania
Byar i Sălaj fylke
Sfântu Gheorghe

Sfântu Gheorghe (tyder «St. Georg» på norsk, ungarsk Sepsiszentgyörgy, jiddisk סנט דשזארדזש) er ein by sentralt i Transilvania i Romania. Han er fylkeshovudstad i Covasna fylke og har om lag 60 000 innbyggjarar. Han ligg ved elva Olt i ein dal mellom Baraoltfjella og Bodocfjella.

Kjelder 
 Denne artikkelen bygger på «Sfântu Gheorghe» frå , den 11. juli 2008.

Kjelder i tekst 

Covasna fylke
Fylkeshovudstader i Romania
Byar i Covasna fylke
Slobozia

Slobozia er ein by i Romania med om lag 50 000 innbyggjarar. Han er fylkeshovudstad i Ialomița fylke.

Kjelder 

 Denne artikkelen bygger på «Slobozia» frå , den 11. juli 2008.

Fotnotar 

Ialomița fylke
Fylkeshovudstader i Romania
Byar i Ialomița fylke
Eidfjord gamle kyrkje

For den noverande soknkyrkja, sjå Eidfjord kyrkje.

Eidfjord gamle kyrkje. tidlegare kalla Vik kyrkje, er ei steinkyrkje frå mellomalderen i Eidfjord kommune i Vestland. 
Kyrkja skal vere frå 1300-talet. 
Takryttaren og våpenhuset er påbygd seinare. 
Kyrkja ligg i Eidfjord sentrum (Nedre Eidfjord) og var hovudkyrkje i Eidfjord sokn til den nye Eidfjordskyrkja, Eidfjord kyrkje, vart innvigd 31. mai 1981. Ved avviklinga av prestegjelda frå 2004 låg kyrkja i Ullensvang prestegjeld.

Innvendig står kyrkja mykje som ho var på 1700-talet, og ho gjev difor i dag eit uvanleg godt inntrykk av korleis det kunne opplevast å vere i ei lita landsens mellomalderkyrkje i Noreg for 200–300 år sidan.

Rike-Ragna 
Inni kyrkja står ein gravstein ved veggen i koret. 
På gravsteinen står mellom anna «Her kviler Ragna Åsolvsdotter er dessa kirkju let gjera». 
I steinen er det òg innhogd eit bilete av ei knelande kvinne som rekkjer fram ein kyrkjemodell til ein person i sid kjortel. 
Den kjortelkledde mannen ber attributtane til apostelen Jakob den eldre, han er pilegrimskledd og har ein pilegrimstav i høgre handa og ein bibel i venstre. 
Ifylgje ei segn, som fyrste gongen vart nedteikna i 1822, var det ei kvinne kalla Rike-Ragna som fekk sett opp kyrkja. 
Ho fekk kyrkja bygd for å sone syndene sine. 
Den verste av illgjerningane hennar var at ho på ein tur til byen skal ha sett att mann sin på eit skjer, noko som enda med at han drukna då det flødde.

Likskap med Hvalseykyrkja på Grønland 

Kyrkjeruinane på Hvalsey i det tidlegare norrøne Austerbygd på Grønland har så like mål med gamlekyrkja i Eidfjord at det kan reise spørsmål om det er dei same folka som har sett opp begge desse kyrkjene, eller om det er brukt same teikninga.

Kjelder 
 Norges kirker: «Eidfjord gamle kyrkje» på nettstaden til Norsk institutt for kulturminneforskning
 Redaktør: Alf Henry Rasmussen – Våre kirker : norsk kirkeleksikon. Vanebo Forlag, Kirkenær 1993. ISBN 82-7527-022-7 - «Eidfjord gamel kyrkje», s. 364

Fotnotar

Bakgrunnsstoff 
 Knut Skaar: «Eidfjord Kyrkja» på nettstaden rike-ragna.no 
 Om Eidfjord gamle kyrkje på nettstaden til Eidfjord kommune 
 Om Eidfjord sokn på nettstaden til Den norske kyrkja
 Skanna kyrkjebøker frå Hordaland på nettstaden til Arkivverket
 Oversyn over gravminne i Eidfjord kommune på nettstaden disnorge.no
 
 

Kyrkjer i Eidfjord
Freda bygg i Vestland
Kyrkjer i Hardanger og Voss prosti
Norske kyrkjer frå 1300-talet
Norske steinkyrkjer frå mellomalderen
Kulturminne i Eidfjord
Alexandria i Romania

Alexandria er ein by i Romania med om lag 50 000 innbyggjarar. Han er fylkeshovudstad i Teleorman fylke og ligg sør for București nær grensa til Bulgaria. Elva Vedea renn gjennom byen. 

Alexandria er kalla opp etter grunnleggaren Alexandru II Ghica, fyrste av Romania frå 1834 til 1842.

Kjelder 
 Denne artikkelen bygger på «Alexandria, Romania» frå , den 11. juli 2008.

Kjelder i tekst 

Teleorman fylke
Fylkeshovudstader i Romania
Byar i Teleorman fylke